
ĠUSTIFIKAZZJONI QASIRA
Il-proposta tal-Kummissjoni tipprevedi estensjoni sostanzjali tar-rwol u l-attivitajiet tas-Servizz Ewropew għall-Azzjoni Esterna (SEAE) u tad-Delegazzjonijiet tal-Unjoni Ewropea, inklużi dispożizzjonijiet ġodda u emendati dwar it-tħejjija u r-rispons għall-kriżijiet barra mill-Unjoni Ewropea.
F’konformità mal-punt I.3 tal-Anness VI tar-Regoli ta’ Proċedura (RP), is-sorveljanza tas-SEAE u d-diversi servizzi tiegħu, inklużi l-organizzazzjoni u l-funzjonament tad-Delegazzjonijiet tal-UE u ċ-Ċentru ta’ Rispons għall-Kriżijiet tas-SEAE, jaqgħu taħt il-kompetenza esklużiva tal-Kumitat għall-Affarijiet Barranin (AFET). Il-ħidma tad-Delegazzjonijiet tal-UE tkopri wkoll l-implimentazzjoni tad-dritt taċ-ċittadini tal-Unjoni għall-protezzjoni fit-territorju ta’ pajjiżi terzi kif imsemmi fl-Artikolu 35 tat-Trattat dwar l-Unjoni Ewropea.
L-organizzazzjoni u l-funzjonament tas-SEAE, id-Delegazzjonijiet tal-UE u l-istrutturi ta’ Rispons għall-Kriżijiet huma stabbiliti fid-Deċiżjoni tal-Kunsill 2010/427/UE tas-26 ta’ Lulju 2010, li l-Kumitat AFET huwa kompetenti għaliha. Il-Boxxla Strateġika għas-Sigurtà u d-Difiża tal-2022, li hija wkoll kompetenza tal-Kumitat AFET, nediet rieżami tal-mekkaniżmi tas-SEAE ta’ rispons għall-kriżijiet, inkluż fost l-oħrajn l-appoġġ konsulari u s-sigurtà fuq il-post.
Fil-15 ta’ Marzu 2023, il-Parlament adotta Rakkomandazzjoni tal-PESK immexxija mill-Kumitat AFET li tqis il-funzjonament tas-SEAE u għal UE aktar b’saħħitha fid-dinja (2021/2065(INI)). Dan ikopri firxa wiesgħa ta’ kwistjonijiet tas-SEAE, inkluż l-appoġġ liċ-Ċentru tal-UE ta’ Rispons għall-Kriżijiet (CRC) fil-koordinazzjoni tar-rispons tal-ambaxxati u tad-delegazzjonijiet tal-UE u tal-Istati Membri u s-servizzi li joffru liċ-ċittadini tal-UE fi żminijiet ta’ kriżi.
Il-proposta tal-Kummissjoni tpoġġi r-rwol tas-SEAE (u l-istrutturi tiegħu għall-ġestjoni tal-kriżijiet u d-Delegazzjonijiet tal-UE) fuq livell ġdid ta’ involviment, b’tali mod li l-protezzjoni konsulari ssir marbuta mar-rwol tal-politika estera, ta’ sigurtà u ta’ difiża tas-SEAE, kull meta d-deċiżjonijiet iridu jittieħdu abbażi ta’ valutazzjonijiet, kuntatti ma’ pajjiżi terzi, l-użu ta’ assi militari u elementi oħra tipikament tal-PESK/PSDK.
EMENDI
[bookmark: IntroA]Il-Kumitat għall-Affarijiet Barranin jistieden lill-Kumitat għal-Libertajiet Ċivili, il-Ġustizzja u l-Intern, bħala l-kumitat responsabbli, biex jieħu inkunsiderazzjoni dan li ġej:
[bookmark: IntroB][bookmark: restart]<RepeatBlock-Amend><Amend>Emenda		<NumAm>1</NumAm>
<DocAmend>Proposta għal direttiva</DocAmend>
<Article>Premessa 24a (ġdida)</Article>
	

	Test propost mill-Kummissjoni
	Emenda

	 
	(24a)	L-Istati Membri għandhom jiżguraw li l-informazzjoni liċ-ċittadini dwar il-protezzjoni konsulari tkun faċilment aċċessibbli u aġġornata. F’dan is-sens, iċ-ċittadini tal-UE għandhom jirċievu messaġġi mxandra u kuntestwalizzati relatati mad-drittijiet tagħhom u kif jeżerċitawhom permezz ta’ notifiki istantanji meta jkunu f’pajjiżi terzi, speċjalment f’mumenti ta’ kriżi.


Or. <Original>{EN}en</Original>
</Amend>
[bookmark: EndB]<Amend>Emenda		<NumAm>2</NumAm>
<DocAmend>Proposta għal direttiva</DocAmend>
<Article>Premessa 26</Article>
	

	Test propost mill-Kummissjoni
	Emenda

	(26) Il-koordinazzjoni effiċjenti hija vitali biex jiġi żgurat rispons effettiv għall-kriżijiet. Sabiex tiġi żgurata tali koordinazzjoni, l-Istati Membri jenħtieġ li jiġu appoġġati miċ-Ċentru ta’ Rispons għall-Kriżijiet tas-SEAE u miċ-Ċentru ta’ Koordinazzjoni tar-Reazzjoni f’każ ta’ Emerġenza tal-Kummissjoni. Ir-rispons koordinat tal-Unjoni għall-kriżijiet huwa partikolarment importanti f’każijiet li jirrikjedu l-evakwazzjonijiet biex jiġi żgurat li l-appoġġ disponibbli jiġi pprovdut b’mod effiċjenti, u li jsir l-aħjar użu mill-kapaċitajiet ta’ evakwazzjoni disponibbli. Għal dik ir-raġuni, jenħtieġ li l-informazzjoni dwar il-kapaċità ta’ evakwazzjoni disponibbli tiġi kondiviża fil-ħin, inkluż fil-każ ta’ operazzjonijiet ta’ salvataġġ u ta’ evakwazzjoni bl-użu ta’ assi militari.
	(26) Il-koordinazzjoni effiċjenti hija vitali biex jiġi żgurat rispons effettiv għall-kriżijiet. Sabiex tiġi żgurata tali koordinazzjoni, l-Istati Membri jenħtieġ li jiġu appoġġati miċ-Ċentru ta’ Rispons għall-Kriżijiet tas-SEAE u miċ-Ċentru ta’ Koordinazzjoni tar-Reazzjoni f’każ ta’ Emerġenza tal-Kummissjoni. Ir-rispons koordinat tal-Unjoni għall-kriżijiet huwa partikolarment importanti f’każijiet li jirrikjedu l-evakwazzjonijiet biex jiġi żgurat li l-appoġġ disponibbli jiġi pprovdut b’mod effiċjenti, u li jsir l-aħjar użu mill-kapaċitajiet ta’ evakwazzjoni disponibbli. Għal dik ir-raġuni, jenħtieġ li l-informazzjoni diretta u rilevanti, pereżempju dwar il-kapaċità ta’ evakwazzjoni disponibbli tiġi kondiviża fil-ħin, sabiex ikun possibbli rispons rapidu u effettiv, inkluż fil-każ ta’ operazzjonijiet ta’ salvataġġ u ta’ evakwazzjoni bl-użu ta’ assi militari. F’dan ir-rigward, is-SEAE jenħtieġ li jkun jista’ jirċievi informazzjoni awtomatika u kontinwa mill-Istati Membri dwar is-sitwazzjoni f’pajjiżi terzi.


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal direttiva</DocAmend>
<Article>Premessa 34a (ġdida)</Article>
	

	Test propost mill-Kummissjoni
	Emenda

	 
	(34a)	Jenħtieġ li tingħata żieda xierqa fil-baġit tas-SEAE, flimkien mad-dħul mir-rimborżi tal-Istati Membri, biex tiġi garantita l-eżekuzzjoni xierqa tar-responsabbiltajiet fl-għoti ta’ assistenza u/jew protezzjoni liċ-ċittadini tal-UE. L-impatt ta’ kriżijiet u kunflitti kontinwi madwar id-dinja jista’ jinvolvi r-riskju ta’ piż żejjed fuq il-protezzjoni konsulari u/jew l-assistenza tal-Istati Membri, b’mod partikolari fi żminijiet ta’ kriżi kbira. Is-SEAE u d-Delegazzjonijiet tal-Unjoni, li assumew rwol dejjem akbar f’dan ir-rigward, kellhom rwol ċentrali ta’ koordinazzjoni fuq il-post.


Or. <Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 11 – paragrafu 2a (ġdid)</Article2>
	

	Test propost mill-Kummissjoni
	Emenda

	 
	(2a)	Is-SEAE u d-Delegazzjonijiet tal-Unjoni għandhom jiġu allokati r-riżorsi finanzjarji u umani addizzjonali meħtieġa biex ikopru l-ispejjeż ġenerali u l-ammont ta’ xogħol amministrattiv orizzontali addizzjonali.


Or. <Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 4a (ġdid)</Article2>
	

	Test propost mill-Kummissjoni
	Emenda

	 
	(4a)	L-Istati Membri għandhom itejbu l-għarfien tas-sitwazzjoni mad-Delegazzjonijiet tal-Unjoni f’pajjiżi terzi, inkluż billi jikkondividu regolarment aġġornamenti tal-valutazzjoni tar-riskju u theddid possibbli għas-sigurtà taċ-ċittadini tal-UE.


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 5a (ġdid)</Article2>
	

	Test propost mill-Kummissjoni
	Emenda

	 
	(5a)	Is-SEAE, f’kooperazzjoni mill-qrib mal-Istati Membri, għandu jipprovdi taħriġ konsulari dwar it-tħejjija u r-rispons għall-kriżijiet lill-uffiċjali tal-Unjoni u lill-persunal diplomatiku u konsulari tal-Istati Membri.


Or. <Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva (UE) 2015/637</DocAmend2>
<Article2>Artikolu 13a – paragrafu 2</Article2>
	

	Test propost mill-Kummissjoni
	Emenda

	2.	Fejn meħtieġ, l-Istati Membri jistgħu jiġu appoġġati minn timijiet konsulari konġunti magħmula minn esperti mill-Istati Membri, b’mod partikolari minn Stati Membri mhux rappreżentati fil-pajjiż terz affettwat mill-kriżi, mis-servizzi tas-SEAE u tal-Kummissjoni. It-timijiet konsulari konġunti għandhom ikunu disponibbli għal skjerament rapidu f’pajjiżi terzi affettwati minn kriżi konsulari. Il-parteċipazzjoni f’timijiet konsulari konġunti għandha tkun volontarja.
	2.	Fejn meħtieġ, l-Istati Membri jistgħu jiġu appoġġati minn timijiet konsulari konġunti magħmula minn esperti mill-Istati Membri, b’mod partikolari minn Stati Membri mhux rappreżentati fil-pajjiż terz affettwat mill-kriżi, mis-servizzi tas-SEAE u tal-Kummissjoni. It-timijiet konsulari konġunti għandhom ikunu disponibbli għal skjerament rapidu f’pajjiżi terzi affettwati minn kriżi konsulari. Il-parteċipazzjoni f’timijiet konsulari konġunti għandha tkun volontarja. Is-SEAE u l-Kummissjoni għandhom jappoġġjaw it-tħejjija ta’ dawk l-esperti u tat-timijiet konsulari konġunti.


Or. <Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva (UE) 2015/637</DocAmend2>
<Article2>Artikolu 13a – paragrafu 4</Article2>
	

	Test propost mill-Kummissjoni
	Emenda

	4.	Meta jipprovdu għajnuna, l-Istati Membri jistgħu jitolbu appoġġ, jekk ikun xieraq, minn strumenti tal-Unjoni bħall-istrutturi tal-ġestjoni tal-kriżijiet tas-SEAE u ċ-Ċentru ta’ Rispons għall-Kriżijiet tiegħu u l-Mekkaniżmu tal-Unjoni għall-Protezzjoni Ċivili, permezz taċ-Ċentru ta’ Koordinazzjoni tar-Reazzjoni f’każ ta’ Emerġenza stabbilit mill-Artikolu 7 tad-Deċiżjoni Nru 1313/2013/UE.
	4.	Meta jipprovdu għajnuna, l-Istati Membri jistgħu jirċievu l-appoġġ minn strumenti tal-Unjoni bħall-istrutturi tal-ġestjoni tal-kriżijiet tas-SEAE u ċ-Ċentru ta’ Rispons għall-Kriżijiet tiegħu u l-Mekkaniżmu tal-Unjoni għall-Protezzjoni Ċivili, permezz taċ-Ċentru ta’ Koordinazzjoni tar-Reazzjoni. L-Istati Membri jistgħu jinvolvu wkoll iċ-Ċentru ta’ Koordinazzjoni tar-Reazzjoni f’każ ta’ Emerġenza stabbilit mill-Artikolu 7 tad-Deċiżjoni 1313/2013/UE, il-Mekkaniżmu tal-Unjoni għall-Protezzjoni Ċivili u, jekk ikun xieraq, il-missjonijiet u l-operazzjonijiet tal-UE taħt il-qafas tal-Politika ta’ Sigurtà u ta’ Difiża Komuni.


Or. <Original>{EN}en</Original>
</Amend>
<Amend>Emenda		<NumAm>9</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 6</Article>
<DocAmend2>Direttiva (UE) 2015/637</DocAmend2>
<Article2>Kapitolu 2 - Artikolu 13b – paragrafu 1 – parti introduttorja</Article2>
	

	Test propost mill-Kummissjoni
	Emenda

	1.	Mill-inqas darba fis-sena, l-Istati Membri għandhom jipprovdu lill-Kummissjoni u lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà l-informazzjoni li ġejja:
	1.	Mill-inqas darba fis-sena, l-Istati Membri għandhom jipprovdu lis-SEAE u lill-Kummissjoni bl-informazzjoni li ġejja:


Or. <Original>{EN}en</Original>
</Amend>
<Amend>Emenda		<NumAm>10</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 6</Article>
<DocAmend2>Direttiva (UE) 2015/637</DocAmend2>
<Article2>Kapitolu 2a - Artikolu 13c – paragrafu 1 – parti introduttorja</Article2>
	

	Test propost mill-Kummissjoni
	Emenda

	1.	L-Istati Membri għandhom jieħdu miżuri biex jinfurmaw liċ-ċittadini tagħhom bid-dritt tagħhom stabbilit fl-Artikolu 20(2), il-punt (c), tat-TFUE. Dan jista’ jinkludi b’mod partikolari l-miżuri li ġejjin:

	1.	L-Istati Membri għandhom jieħdu miżuri biex jinfurmaw liċ-ċittadini tagħhom bid-dritt tagħhom stabbilit fl-Artikolu 20(2), il-punt (c), tat-TFUE, b’mod partikolari permezz ta’:


Or. <Original>{EN}en</Original>
</Amend>
<Amend>Emenda		<NumAm>11</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 6</Article>
<DocAmend2>Direttiva (UE) 2015/637</DocAmend2>
<Article2>Kapitolu 2a - Artikolu 13c – paragrafu 1 – parti introduttorja - punt a</Article2>
	

	Test propost mill-Kummissjoni
	Emenda

	(a)	ir-riproduzzjoni tal-Artikolu 23, l-ewwel sentenza, tat-TFUE fuq il-passaporti nazzjonali;
	imħassar


Or. <Original>{EN}en</Original>
</Amend>
<Amend>Emenda		<NumAm>12</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 6</Article>
<DocAmend2>Direttiva (UE) 2015/637</DocAmend2>
<Article2>Kapitolu 2a - Artikolu 13c – paragrafu 1 – parti introduttorja - punt c (ġdid)</Article2>
	

	Test propost mill-Kummissjoni
	Emenda

	 
	(c)	l-iżvilupp ta’ sistemi ta’ notifika awtomatika, bħal sistemi ta’ messaġġi qosra permezz ta’ networks tat-telefown, biex jipprovdu liċ-ċittadini kollha tal-UE b’informazzjoni bażika ta’ kuntatt għall-protezzjoni konsulari mal-wasla f’pajjiż terz, kif ukoll messaġġi ta’ twissija f’każ ta’ kriżi;

	
	Barra minn hekk, l-Istati Membri jistgħu jirriproduċu l-ewwel sentenza tal-Artikolu 23, tat-TFUE fuq il-passaporti nazzjonali.


Or. <Original>{EN}en</Original>
</Amend>
<Amend>Emenda		<NumAm>13</NumAm>
<DocAmend>Proposta għal direttiva</DocAmend>
<Article>Artikolu 1, paragrafu 1, punt 9</Article>
<DocAmend2>Direttiva (UE) 2015/637</DocAmend2>
<Article2>Artikolu 16b – paragrafu 1 – parti introduttorja</Article2>
	

	Test propost mill-Kummissjoni
	Emenda

	L-Istati Membri għandhom jiżguraw li ċ-ċittadini mhux rappreżentati jkollhom rimedju effettiv fid-dritt nazzjonali f’każ ta’ ksur ta’ drittijiethom skont din id-Direttiva.
	L-Istati Membri għandhom jiżguraw li ċ-ċittadini mhux rappreżentati jkollhom aċċess effettiv għall-mekkaniżmi ta’ lmentar u rimedju fid-dritt nazzjonali f’każ ta’ ksur ta’ drittijiethom skont din id-Direttiva.


Or. <Original>{EN}en</Original>
</Amend>
<Amend>Emenda		<NumAm>14</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva (UE) 2015/637</DocAmend2>
<Article2>Artikolu 19 – paragrafu 3 – subparagrafu 1</Article2>
	

	Test propost mill-Kummissjoni
	Emenda

	3. Mhux qabel [8 snin wara l-iskadenza tat-traspożizzjoni tad-Direttiva emendatorja], il-Kummissjoni għandha tagħmel evalwazzjoni ta’ din id-Direttiva u tippreżenta rapport dwar il-konklużjonijiet ewlenin lill-Parlament Ewropew u lill-Kunsill.
	3. Sa [ħames snin wara l-iskadenza tat-traspożizzjoni tad-Direttiva emendatorja] u kull ħames snin minn hemm ’il quddiem, il-Kummissjoni għandha tagħmel evalwazzjoni tat-traspożizzjoni u l-applikazzjoni ta’ din id-Direttiva u tippreżenta rapport dwar il-konklużjonijiet ewlenin lill-Parlament Ewropew u lill-Kunsill, li jinkludi ksur possibbli tad-drittijiet li jaqgħu taħt din id-Direttiva.


Or. <Original>{EN}en</Original>
</Amend>
</RepeatBlock-Amend>

